CPF เล็งส่งสินค้า “บอสตัน มาร์เก็ต” ขายในซุปเปอร์มาร์เก็ตชั้นนำ พร้อมขยายสู่ตลาดเอเชีย
CPF เล็งส่งสินค้า "บอสตัน มาร์เก็ต" อาหารแช่แข็งระดับพรีเมี่ยมสูตรต้นตำรับอเมริกัน ขายในซุปเปอร์มาร์เก็ตชั้นนำ ตั้งแต่มี.ค.61 พร้อมขยายสู่ตลาดเอเซีย
18 ม.ค. 2561

บริษัท เจริญโภคภัณฑ์อาหาร จำกัด (มหาชน) หรือ CPF ระบุว่า บริษัทเปิดตัวอาหารแช่แข็งระดับพรีเมี่ยมสูตรต้นตำรับอเมริกัน ผลิตภัณฑ์แบรนด์”บอสตัน มาร์เก็ต” ใน 4 เมนูยอดฮิต สเต็กเนื้อวัวและหมูบดราดวอสเกรวี่และมักกะโรนีอบชีส, สเต็กเนื้อและพาสต้าราดซอสเกรวี่เห็ด, สเต็กไก่ชุบแป้งทอดและสปาเก็ตตี้ โรยชีสมอซวาเรลล่า และ พาสต้าเฟดตูชินี่อกไก่และบร็อคโคลี่ ราดซอสอัลเฟรโด
โดยเริ่มวางจำหน่ายในไทยตั้งแต่เดือนธ.ค.60 ที่ร้านสะดวกซื้อ เซเว่น อีเลฟเว่น (7-Eleven) และร้านซีพี เฟรช มาร์ท (CP Fresh Mart) และมีแผนเพิ่มช่องทางจำหน่ายในซุปเปอร์มาร์เก็ตชั้นนำ ตั้งแต่เดือนมี.ค.61 ขณะเดียวกัน CPF ยังเห็นโอกาสที่จะขยายตลาดโดยการส่งออกไปยังประเทศต่างๆในภูมิภาคเอเซีย ซึ่งเป็นตลาดที่มีศักยภาพทางเศรษฐกิจด้วย